Kurkliai II

Kurkliai II – kaimas Anykščių rajono savivaldybėje, 3 km į šiaurės rytus nuo Kurklių, prie kelio . Per kaimą teka Nevėža (Virintos intakas). Seniūnaitijos centras. Yra biblioteka. Veikia medienos perdirbimo įmonė bendrovė „VLI Timber“. Išlikę Graužinių (Kurklių II) dvaro sodybos statinių.

Nuo 2011 m. Kurklių II kaime yra Antakalnio, Dvaro, Gražiavietės, S. Kairio, Lenktoji, Miško Obelynės, Šaltinio, Šermukšnių ir Tujų gatvės.

 Istorija 

XIX a. Kurklių II dvaras priklausė Jangaličevui, vėliau – Mokuličiui. Iš jo XX a. pradžioje dvarą įsigijo Klemenso Graužinio (1890–1939) tėvai. Iki žemės reformos dvarui priklausė 148,60 ha žemės. Dvarą išparceliavus, greta ėmė kurtis Kurklių II kaimas. Paskutiniai Kurklių II dvaro savininkai iki 1940 m. – Klemenso Graužinio šeima.

1949 m. kaimas buvo įjungtas į kolūkį „Didysis persilaužimas“. 1951–1962 m. veikė „Aušros“ kolūkis, apjungęs mažesnius kolūkius, nuo 1962 m. pervadintas „Nevėžio“ kolūkiu, kol 1991 m. ūkis iširo. Kurklių II kaimas buvo „Nevėžio“ kolūkio centrinė gyvenvietė. 1975 m. Kurklelių pradinė mokykla buvo perkelta į Kurklių II kaimą. 2001 m. mokykla panaikinta. Į Kurklius II atkelta ir Kurklelių kaimo biblioteka.

 Gyventojai 

 Galerija 

 Šaltiniai 



Kategorija:Anykščių rajono savivaldybės gyvenvietės